एगो अन्य परिभाषा के अनुसार जनसंख्या के अइसन साइज जे दिहल गइल दशा सभ में सभसे ढेर प्रति ब्यक्ति इनकम सुनिश्चित करे, उहे ऑप्टिमम जनसंख्या होला। वास्तव में ई अंडरपापुलेशन आ ओभरपापुलेशन के स्थिति सभ के बीचोबीच के बैलेंस वाली इस्थिति हवे। अंडर पापुलेशन के मतलब होला कि संसाधन के इस्तेमाल भरपूर होखे भर के जनसंख्या ना बा आ कुल इनकम एकरे चलते कम बाटे; ओहीजे ओभर पापुलेशन के मतलब ई कि जनसंख्या अतना बेसी बा कि संसाधन पर दबाव बा आ कुल इनकम जादे लोग में बंटा जाए के कारन हर एक आदमी के इनकम कम बाटे।